Hrvatski jezik (17. ožujka 2020.)

**Futur drugi – ponavljanje i vježba**

ROK ZA IZVRŠAVANJE ZADATKA: srijeda (18. 3.), do 14 sati

Zadatak i upute za rad:

* Budući da smo prošli tjedan na satima obrađivali futur drugi kao glagolsko vrijeme za izricanje budućnosti, a nismo ga uspjeli provježbati zajedno, današnji vam je zadatak samostalno ponoviti to vrijeme i vježbati na novim primjerima.
* Kako biste se prisjetili tvorbe futura drugog te njegove pravilne uporabe u rečenicama, najprije još jednom pročitajte lekciju u udžbeniku te sve što ste zapisali u bilježnicu. Nakon toga riješit ćete 6., 7., 8. i 10. zadatak u radnoj bilježnici.
* Potrudite se pisati čitko i uredno, pazite na pravopisna i gramatička pravila.
* Kada riješite zadatke, fotografirajte ih mobitelom i te fotografije pošaljite učiteljici privatnom porukom na yammeru. Ako budete imali problema s pristupom yammeru i našoj grupi, javite mi se na e-adresu darja.sisic@gmail.com pa ćemo komunicirati na taj način.
* Nakon riješenih zadataka u radnoj bilježnici dodatno ćete vježbati na e-sferi jer vam se na njoj nalaze jako zanimljivi tipovi zadataka, a pomoći će vam da s većim razumijevanjem usvojite pravila o upotrebi futura drugog. (Te zadatke ne morate riješene fotografirati i slati, ali radi sebe ih pokušajte odraditi.)

→ Zadatci na e-sferi: Čitam i pišem (Igra), Ponavljam (Zaigraj igre i ponovi futur II. – igra *Dopuni*

 *rečenice*). Možete probati riješiti i neke druge zadatke na e-sferi koji vam se učine

 zabavnima.

→ Ne biste trebali imati problema s pristupom e-sferi jer je portal otvoren i možete mu

 slobodno pristupiti i bez prijave.

 Sretno u samostalnom vježbanju! ☺

 Učiteljica Darja